Нобэ
Урысей Печатым и махуэщ. УФ-м и Совет Нэхъыщхьэм и Президиумым 1991 гъэм дыгъэгъазэм и 28-м къищта унафэм ипкъ иткIэ ягъэуващ.
1703 гъэм Пётр Езанэм и унафэкIэ къыдэкIащ «Ведомости о военных и иных делах» урысейпсо газетым и япэ номерыр.
1830 гъэм «Литературная газета»-м и япэ номерыр къыдэкIащ.
1858 гъэм Урысейм щыяпэ пощт маркэр, щаитI и уасэр, къыдэкIащ.
1872 гъэм Урысейм лэжьэн щыщIидзащ дуней щытыкIэм кIэлъыплъ IуэхущIапIэм.
1874 гъэм Урысейм и пащтыхь Александр ЕтIуанэм къыдигъэкIащ «Дзэм къулыкъу щыщIэным теухуа Уставыр». Зи ныбжьыр илъэс 21-рэ ирикъуа цIыхухъум абы къалэн щищIырт къэралым къулыкъу хуищIэн хуейуэ.
Физик цIэрыIуэ, СССР-мрэ Украинэмрэ щIэныгъэхэмкIэ я академиехэм я академик Лифшиц Илья къызэралъхурэ илъэси 100 ирокъу.
Адыгэхэм ящыщу геолог IэщIагъэр япэу зэзыгъэгъуэта, Каменная Балкэ къуажэм (Ставрополь край) деж газ зэрыщIэтыр къэзыхута Гуэщокъуэ Хьэ-сэнбий къызэралъхурэ илъэс 87-рэ ирокъу.
«Адыгэ псалъэ» газетым и къудамэм и унафэщI, КъШР-м щIыхь зиIэ и журналист Уэрдокъуэ Женя къыщалъхуа махуэщ.
Урысей уэрэджыIакIуэ цIэрыIуэ, УФ-м щIыхь зиIэ и артист Глызин Алексей и ныбжьыр илъэс 63-рэ ирокъу.
Актрисэ, режиссёр, УФ-м щIыхь зиIэ и артисткэ Апексимовэ Иринэ и ныбжьыр илъэс 51-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэс къыщесынущ. Махуэм хуабэр 1 градус, жэщым щIыIэр градуси 5 — 3 щыхъунущ.
